Számos nyelvre lefordított Alamut című regénye 1938-ban jelent meg a Modra ptica kiadásában, ám a kedvező kritikai fogadtatás elmaradt. Hazai és külföldi népszerűsége különösen a 2001. szeptember 11-ei terrortámadás után nőtt meg. Napjainkban mint az öngyilkos terrorizmus mechanizmusát feltáró irodalmi művet olvassák. Szlovén újranyomására 2002-ben került sor [Sanje, Ljubljana, ]. A következő nyelvekre fordították le: cseh (1946), szerb (1954), francia (1988), spanyol, olasz (1989), német (1992), török (1995), angol [Scala House Press, Seattle, United States, 2004, ], arab, görög, koreai. 2003-ban héberre is lefordították. A regény magyarul az Európa Könyvkiadó gondozásában jelent meg 2005-ben Körtvélyessy Klára fordításában, a versbetéteket Lator László ültette magyarra. []